So versier jy artikels met hars | Vroue-Landbouvereniging van Kaapland
Home/News, Suider-Paarl Tak/So versier jy artikels met hars
Die Suider-Paarl Tak het op 19 Mei hul 66ste bestaansjaar gevier. Daar is streng gehou by die reëls i.v.m. die Covid 19 pandemie.
'n Vrolike item is gelewer deur Marie Hammann wat deur die jare se notuleboeke gesnuffel het en oulike staaljies voorgelees het.
Sy het vertel dat in 2007 'n vergadering spesiaal aan honde gewy was, dus was daar hondejassies gebrei, hondekombersies van laslappies gemaak en hondepille gebak.
Sy het toe vier dames gevra om meer oor hul honde te vertel en selfs blaf soos hul honde. Dit het almal in 'n vrolike luim gehad.
Die Gasspreker was Hermaine van der Sluys wat vertel het van haar stokperdjie. Dit is om met hars (resin) te werk. Sy het 'n baie interessante demonstrasie gedoen .
Daar was 'n hele aantal gebruiksartikels soos broodplanke,eierhouers, klein bakkies en deksels van flessies wat sy uitgestal het.